Kifupi

Kifupi au kifupisho ni njia ya kutaja au kuandika neno kwa namna fupi kuliko kawaida.

Watu hutumia kifupi mara nyingi wakiandika neno au kundi la maneno fulani mara nyingi. Hasa pale ambapo nafasi ya kuandika ni ndogo vifupisho vya aina hii ni vya kawaida kama vile kwenye SMS, kamusi au orodha za vitu.

Vifupisho vimekuwa pia kawaida kutaja vitengo vya serikali kama "JKT" (jeshi la kujenga taifa), kampuni kama "SMP" (Southern Paper Mills) au vyama vya kisiasa kama "CCM" (Chama cha Mapinduzi). 

Vifupisho vya pekee huitwa pia akronimi: ni maneno ambayo yameunganishwa kwa herufi za kwanza za maneno mengine. Mifano yake ni UKIMWI (=Uhaba wa KInga MWIlini) au Laser (= Laser - Light Amplification through Stimulated Electron Radiation).

Vifupisho vinatumiwa mara nyingi kwa kubadilisha maana asilia kwa kusudi la kutania au kufanya jambo linalojadiliwa kuonekana kama kichekesho.

Mifano yake ni tafsiri ya FFU (kikosi cha polisi ya Tanzania cha kukandamiza ghasia) kama "Fanya Fujo Uone" au ya CCM (chama tawala cha miaka mingi nchini Tanzania) kama "Chukua Chako Mapema".

 Vifupi katika kamusi 
Kamusi ya KKS inatumia vifupi vifuatavyo:

 agh. - aghlabu
 ele - elekezi
 fiz - fizikia
 kb - kibaharia
 kd - kidini
 kem - kemia
 kh - kihusishi
 ki - kiingizi
 kl - kielezi
 k.m. - kwa mfano
 kt - kitenzi
 ku - kiunganishi
 k.v. - kama vile
 ksh - kishairi
 kv - kivumishi
 kw - kiwakilishi
 kz - kizamani
 ms - msemo
 mt - methali
 nh - nahau
 n.k. - na kadhalika
 nm - nomino
 sie - sielekezi
 taz. - tazama

 Vifupi vya kisiasa na vya kiserikali 
 CCM - Chama cha Mapinduzi
 KANU - Kenya African National Unioon
 FFU - Field Force Unit (Tanzania)
 GSU - General Service Unit (Kenya)

 Viungo vya nje 
 Acronym Finder - largest acronym site with many ways to search for acronyms and abbreviations in many languages. Over 10 year history.
 All Acronyms - a website with a large number of abbreviations and acronyms